L'Alcaldessa d'Alaquàs entrega la seua carta als patges reials en el pregó de Reis Mags celebrat a Alaquàs
05/01/2010

# L'Alcaldessa d'Alaquàs entrega la seua carta als patges reials en el pregó de Reis Mags celebrat a Alaquàs

*   05/01/2010
*   [Imprimir](#)
*   Compartir
*    https://www.alaquas.org/documento.asp?id\_do=11807

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11807%2F0&title=Ajuntament%20d%27Alaqu%C3%A0s.%20Premsa.L%27Alcaldessa%20d%27Alaqu%C3%A0s%20entrega%20la%20seua%20carta%20als%20patges%20reials%20en%20el%20preg%C3%B3%20de%20Reis%20Mags%20celebrat%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11807/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11807/05012010img_1141_copia_Form_4.jpg)](https://www.alaquas.org/ficheros/documentos/2010/2/11807/05012010img_1141_copia_Form_10.jpg "<a href='https://www.alaquas.org/ficheros/documentos/2010/2/11807/05012010img_1141_copia_Form_10.jpg' target=_blank><i class='fa fa-external-link' aria-hidden='true'></i>.L'Alcaldessa d'Alaquàs entrega la seua carta als patges reials en el pregó de Reis Mags celebrat a Alaquàs</a>")

Centenars de xiquets i xiquetes es concentren en el pregó dels patges reials

L'Alcaldessa d'Alaquàs, Elvira García, va entregar la seua carta el dilluns 4 de gener als patges reials en el tradicional pregó celebrat a Alaquàs. L'acte es va encetar al Castell d'Alaquàs, on es va iniciar una desfilada cap a la Santa Creu, en la qual els patges reials van anunciar l'arribada dels Reis Mags i van recollir les cartes dels xiquets i xiquetes d'Alaquàs. La cercavila va finalitzar a la porta de la parròquia de la Santa Creu, on es va realitzar el discurs i es va contemplar el betlem vivent organitzat per l'associació l'Oroneta.

Es reprodueix a continuació la carta enviada als Reis Mags per l'Alcaldessa d'Alaquàs.

**"** **Estimats Reis Mags, Melcior, Gaspar i Baltasar,

Us escric esta carta en nom de tot el poble d'Alaquàs. Com Alcaldessa tinc l'honor i el deure de representar a tota la nostra gent i, per tant, us escric per demanar-vos allò que desitge per a totes les persones que som d'Alaquàs, però, especialment, per als xiquets i xiquetes del nostre poble. Estic ben segura que les vostres majestats ens ho concediran.

Encara que us sorprenga, vull un Arc de Sant Martí. Conta la llegenda que al final de l'Arc de Sant Martí, hi ha una olla d'or. Així es deia al conte del Mag d'Oz. Però no és això el que jo demane.

Vull que l'Arc de Sant Martí done lluentor tots els dies a dalt del Castell, que tots els colors il·luminen la nostra vida, els nostres carrers, les nostres cases, les nostres escoles, les alberedes i els parcs. Que cadascú dels seus colors ens regale un benefici.

El color verd ens mourà a tenir cura del mediambient, al manteniment de l'horta que ens queda, a la sostenibilitat a què en definitiva, sigam capaços de què Alaquàs cada dia valore més el planeta i la natura.

El color roig ens donarà la força i el coratge necessari per treballar de valent per a continuar construint el nostre poble, per generar ocupació i que totes les famílies puguen viure en dignitat.

El color blau ens regalarà serenitat i sobretot PAU, així, amb majúscula. Pau que a la nostra societat significa diversitat i diàleg justícia social i cohesió.

El violeta ens recordarà el nostre compromís amb la igualtat de gèneres, i ens recordarà també permanentment la igualtat d'oportunitats. L'educació garantirà este dret.

El taronja vetllarà perquè mantenim sempre l'esperança de què cada dia pot ser millor que l'anterior i que el futur és fruit del treball del present.

L'indi ens lliurarà de tots els temors i farà que les alaquaseres i alaquasers sigam valentes per afrontar els reptes que ens proposem.

El color groc ens il·luminarà com el Sol i ens guiarà les passes, cap a un temps nou de solidaritat i pau en Alaquàs.

Elvira García Campos

Alcaldessa d'Alaquàs

**